open-index/open-wikipedia-markdown huggingface dataset:
Antti Raatikainen

**Antti Raatikainen** (s. 29. syyskuuta 1990 Lapinlahti) on suomalainen ex-ampumahiihtäjä. Raatikainen työskentelee Kainuun Prikaatissa 2. Viestikomppaniassa kouluttajana. Hän edustaa Iisalmen Visaa ja häntä valmentaa Ville Kotikumpu, joka on myös entinen ampumahiihtäjä. Raatikaisen uran suurin saavutus on hopeamitali 12,5 kilometrin normaalikilpailussa nuorten MM-kilpailuissa, Canmoressa, Kanadassa vuonna 2009. Raatikainen kuuluu Suomen ampumahiihtoliiton B-maajoukkueeseen ja myös puolustusvoimien edustusvalmennusryhmään.

Raatikainen tunnetaan monilahjakkuutena. Hänen lajivalikoimaan on kuulunut muun muassa ammunta, hiihto, pesäpallo (MaanMa, SiiPe) ja yleisurheilu. Raatikaisella on mm. viisi SM-kultaa ammunnasta (sml)

## Aiheesta muualla
* Antti Raatikaisen kotisivut
Helvete

**Helvete** on ruotsalaisen grindcore-yhtyeen Nasumin kolmas studioalbumi, joka on julkaistu vuonna 2003.

Kappaleesta *Scoop* kuvattiin musiikkivideo, jonka on ohjannut Napalm Deathin kitaristi Mitch Harris.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Mieszko Talarczyk – laulu, kitara
* Anders Jakobson – laulu, rummut
* Jesper Liveröd – basso

### Vierailevat muusikot
* Shane Embury – basso (kappaleet ”Drop Dead” ja ”Whip”)
* Petter Free – kitara (kappale ”Just Another Hog”)
* Jörgen Sandström – örinälaulu
* Rikard Alriksson – örinälaulu

## Arvostelut
* Allmusic: 
* Imperiumi: 9+/10

## Lähteet

## Aiheesta muualla
* 
*
Linja 3 (Budapestin metro)

**[[Budapestin metro]]n linja 3** (myös **M3**) on vuonna 1976 avattu Unkarin pääkaupungin Budapestin metrojärjestelmän kolmas linja.

## Historia
Linjan 3 suunnittelu aloitettiin vuonna 1963 ja rakentaminen alkoi vuonna 1970. Ensimmäinen kuuden aseman mittainen osuus linjasta avattiin vuonna 1976. Vuonna 1980 linjan eteläpäässä viiden aseman mittainen laajennus valmistui ja pohjoisen suuntaan rakennettiin tämän jälkeen vuosien 1981 ja 1990 välillä yhteensä yhdeksän asemaa.

## Asemat
Linja 3 koostuu 20 asemasta, joista 19 on maanalaisia. Deák Ferenc térin asemalta on vaihtoyhteys metrolinjoille 1 ja 2. Kőbánya-Kispestin, Nyugati pályaudvarin ja Újpest-városkapun asemalta on vaihtoyhteyksiä Magyar Államvasutakin lähi- ja kaukojuniin.

* Újpest-Központ
* Újpest-városkapu
* Gyöngyösi utca
* Forgách utca
* Göncz Árpád városközpont
* Dózsa György út
* Lehel tér
* Nyugati pályaudvar
* Arany János utca
* Deák Ferenc tér 
* Ferenciek tere
* Kálvin tér 
* Corvin-negyed
* Semmelweis Klinikák
* Nagyvárad tér
* Népliget
* Ecseri út
* Pöttyös utca
* Határ út
* Kőbánya-Kispest

## Lähteet
Luettelo verkkosarjakuvista

Tämä on **luettelo [[verkkosarjakuva|verkkosarjakuvista]]**.

*Achewood
*AOI House
*Better Days
*Chopping Block
*The Cobra Days
*Cox & Forkum
*Ctrl+Alt+Del
*Dinosaur Comics
*Dresden Codak
*Erfworld
*Finnish Nightmares
*Girl Genius
*ICCL
*Ilman naista
*Jerkcity
*Joppe
*Karvinen miinus Karvinen (Garfield Minus Garfield)
*Kendl Core
*Kevin and Kell
*Loikan vuoksi
*Looking for Group
*Masque of the Red Death
*Megatokyo
*Mom's Cancer
*MS Paint Adventures
*Naapurit
*Nettinarttu
*NYC2123 – Dayender
*Office Animals
*Onnea & syanidia (Cyanide & Happiness)
*The Order of the Stick
*Oswald
*Penny Arcade
*The Perry Bible Fellowship
*Pikselinviilaajat
*Pokey the Penguin
*PvP
*Raakaa lihaa (Red Meat)
*Riisipoika (Rice Boy)
*Questionable Content
*Sabrina Online
*Schlock Mercenary
*Sexy Losers
*Sinfest
*Snow and the Samurai
*Sosiaalisesti rajoittuneet
*Surviving the World
*User Friendly
*VG Cats
*Xkcd
Karvakuusio

**Karvakuusio** (*Pedicularis hirsuta*) on Käsivarren alueella tavattava näivekasvi.

## Ulkonäkö ja koko
Karvakuusio kasvaa noin 10 cm korkeaksi. Sen varsi on tanakka ja haaraton. Varren tyvi on kaljuhko, latvassa, lehdissä ja verhiössä on pitkiä karvoja. Karvakuusion kukinto on tiheä, kukkien teriöt ovat 1–1,3 cm pitkät ja ruusunpunaiset.

## Karvakuusio Suomessa
Suomessa karvakuusio esiintyy Käsivarren tuntureilla, tihkuisilla pohjoisrinteillä.

## Lähteet

## Aiheesta muualla
* Kasviatlas: Karvakuusion (''Pedicularis hirsuta'') levinneisyys Suomessa.
* Pinkka, Lajintuntemuksen oppimisympäristö: Karvakuusio (''Pedicularis hirsuta'')
* ITIS: ''Pedicularis hirsuta'' 
* United States Department of Agriculture (USDA): ''Pedicularis hirsuta''
Brita Lindberg

**Brita Marie Lindberg** (o.s. **Haveneth**, s. 6. joulukuuta 1932 Tampere) on suomalainen kilpauransa lopettanut koripalloilija. Tampereen Pyrinnön kasvatti Lindberg pelasi keskushyökkääjänä kasvattajaseurassaan 1940-luvun puolivälistä 1960-luvun alkuun saavuttaen yhdeksän SM-mitalia, joista viisi kultaista. Suomen maajoukkueessa vuoden 1956 EM-kilpailuissa ja yhteensä 21 maaottelussa.

Lindberg pelasi Suomen maajoukkueessa 21 ottelua 7,8 pisteen ottelukohtaisella keskiarvolla. Naisten maajoukkueen piste-ennätyksensä, 18 pistettä, hän teki vuonna 1955 valmistavassa maaottelussa Libanonia vastaan. Vuoden 1956 EM-kilpailuissa Lindberg pelasi kahdeksan ottelua 2,5 pisteen keskiarvolla.

Lindbergin sisar Birgit Tarko oli myös koripallon Suomen mestari.

## Saavutukset
* EM-kilpailut: 11:s 1956
* Suomen mestaruus 1950, 1953, 1955, 1957 ja 1958
** SM-hopeaa 1956 ja 1959
** SM-pronssia 1954 ja 1960

## Lähteet
* 
* Brita Lindberg baskethotel.com
* Maajoukkueprofiili Suomen Koripalloliitto
* Pelaajaprofiili vuoden 1956 EM-kilpailuista fibaeurope.com 

### Viitteet
Luettelo strippisarjakuvista

__NOTOC__
Tämä on **luettelo [[strippi|strippisarjakuvista]]**, joita julkaistaan sanoma- ja aikakauslehdissä.

----
# A B C D E F G H I J K L M N O P Q R S T U V W X Y Z Å Ä Ö
----

## A
*Aarne Ankka
*The Adventures of Captain Kentucky
*Aidan takaa
*Aku Ankka
*Anonyymit eläimet
*Armas Paskiainen
*Avaruuden valloittajat

## B
*B. Virtanen
*Baby Blues
*Barney-karhu ja Benny-aasi
*Batman
*Buck Rogers
*Buster Brown

## C
*Citykoira Simo
*Cocco Bill (Paukku-Pete)

## D
*Dick Tracy
*Dilbert (Pentti perusinsinööri)
*Doonesbury

## E
*Eikka Etevä
*Elämä on helvettiä (Elämän helvetti)
*Elämäntapainsinöörit

## F
*Felix-kissa
*Ferd'nand
*Fingerpori
*Firkin
*Flash Gordon
*Fok It
*Fritz-kissa

## H
*Hannes (Ernie)
*Harald Hirmuinen
*Helge
*Herra Kerhonen
*Helmi ja Heikki (Touhulan perhe)
*Helmiä sioille
*Hämähäkkimies

## I
*Isä Ruben

## J
*Jasso-kissa
*Jeff Hawke
*Jere (Zits)
*Jet-Ace Logan
*Johnny Hazard
*Jojon jengi
*Joonas
*Juliet Jonesin sydän
*Julli
*Justus

## K
*Kalkkaro
*Kamala luonto
*Kamut
*Kapteeni Kanki
*Katti-Matti
*Karvinen
*Kaukana poissa (Harhama)
*Keiju & Menninkäinen
*Keltainen kakara
*Kieku ja Kaiku
*Kimmo Kotka
*Kippari-Kalle
*Kirjaston kissat
*Kiroileva siili
*Kissalan pojat (Kapu ja pojat)
*Kitty ja Konrad
*Kiviset ja Soraset
*Kramppeja & nyrjähdyksiä
*Krazy Kat
*Kultu
*Kung fu -poliisit/Judo-rajavartijat
*Kyöpelit

## L
*Lassi ja Leevi (Paavo ja Elvis)
*Lempi
*Linus linjalla
*Little Orphan Annie
*Läski-Freddyn kissa
*Lätsä

## M
*Maakies
*Maallemuuttajat
*Madam & Eve
*Mafalda
*Maisa ja Kaarina
*Maito ja Juusto
*Majakka ja Perävaunu
*Malinen
*Masan arkki
*Matti Mainio ja Jussi Juonio
*Me Kontiot
*Mia
*Mikki Hiiri
*Mikrokivikausi
*Mikrokosmos
*Minun elämäni
*Modesty Blaise
*Mummeli
*Musta hevonen
*Mustanaamio
*Muumipeikko
*Mämmilä

## N
*Naisen kanssa
*Nakki ja Tappi
*Nanna
*Nelson
*Nemi
*Niilo Pielinen
*Nikke Knatterton
*Nuori Kettu

## O
*Ornette Birks Makkonen
*Orson
*Oswald

## P
*Paikallisuutisia
*Pekka Pikanen
*Pekka Puupää
*Pelimiehet
*Pellonreuna
*Peräsmies
*Pikku Lulu
*Pikku Nemo höyhensaarilla
*Pikku Piko
*Pirkko ja Pentti
*Pogo
*Polle - maailman monin poni
*Postimies Niilo
*Potaatit
*Prinssi Rohkea
*Pulteri
*Pyton
*Pätkittäin käy kateeksi
*Pääkaupunki
*Pöyrööt

## R
*Rasmus Nalle
*Ratsupoliisi King
*Rauta-Reetta
*Remu ja Kreivi (Mussu ja Mössö)
*Rieku ja Raiku
*Rip Kirby
*Robottimies
*Rocky
*Rogue Trooper
*Rontti
*Rotvalli
*Roy Rogers
*Rutala
*Rymy-Eetu

## S
*Sam & Max
*Santeri
*Sekametsä
*The Shadow
*Sika
*Spy vs. Spy
*Steven

## T
*Taika-Jim (Maaron, Mandrake, Mr. Jack)
*Tamara Drewe
*Tenavat
*Teräslilja
*Teuvo Lyly
*Tiikeri
*Tuplat
*Turvatarha
*Tuttua tohinaa
*Tuuvan tallilaiset

## U
*Ulla (Miina ja Kusti)
*Uniaika

## V
*Vaaleanpunainen pantteri
*Valtiaat
*Vastakarvaan
*Velho
*Vihtori ja Klaara
*Viivi ja Wagner
*Ville Vallaton
*Villimpi pohjola
*Väinämöisen paluu
*Väärä johtopäätös

## W
*Wulffmorgenthaler
Paddy Finucane

**Brendan Eamonn Fergus ”Paddy” Finucane** (16. lokakuuta 1920 – 15. heinäkuuta 1942) oli irlantilainen Yhdistyneen kuningaskunnan ilmavoimien hävittäjälentäjä ja ässä toisessa maailmansodassa. Hän saavutti kaikki pudotuksensa Supermarine Spitfiren eri versioilla.

Hän liittyi Britannian kuninkaallisiin ilmavoimiin toukokuussa 1938. Finucane osallistui taisteluun Britanniasta 65. laivueessa ja saavutti yhden pudotuksen Mk I -tyypillä. Laivueessa hän saavutti Mk I- ja II-versioilla neljä henkilökohtaista ja yhden jaetun voiton sekä kaksi todennäköistä pudotusta maaliskuun 1. päivään 1941 mennessä.

Huhtikuussa 1941 Finucane nimettiin kapteenina 452. laivueen lentueenkomentajaksi. Laivueen lentäjät olivat australialaisia. Lokakuussa hänellä oli 17 ilmavoittoa. 1942 Finucane nimettiin 602. laivueen komentajaksi ja edelleen hän kohosi Hornchurchin rykmentin komentajaksi. Tällöin hän oli arvoltaan everstiluutnantti.

Finuncane palkittiin DSO- (Distinguished Service Order) ja DFC- (Distinguished Flying Cross) ansioristeillä. Lisäksi hänelle myönnettiin DFC-ansioristiin kaksi solkea.

Maaliskuussa 1942 hän ampui alas neljä Focke-Wulf Fw 190 -hävittäjää. Finucane kaatui lentäessään Spitfire Mk Vb koneella ”Raparperi”-tehtävää miehitettyyn Ranskaan. ”Raparperi” oli nimitys yksinomaan hävittäjillä tehtäville iskuille maakohteita vastaan. Ilmatorjuntatulen osuttua koneeseen hänen onnistui päästä Englannin kanaalin ylle. Hänen koneensa kuitenkin putosi mereen ja upposi heti. Kaikkiaan Finucane saavutti 26 henkilökohtaista ja 6 jaettua pudotusta sekä lisäksi 8 todennäköistä pudotusta. Hän käytti koneensa henkilökohtaisena tunnuksena vihreää apilan kolmilehteä.

## Lähteet

* 
* 
* 

### Viitteet

## Aiheesta muualla
*http://acesofww2.com/UK/aces/finucane/
*http://www.rte.ie/radio1/doconone/finucane.html
*Spitfire Paddy: the Irish ace who gave his all in Battle of Britain - BBC News
http://www.bbc.com/news/uk-northern-ireland-34246848
*http://www.independent.ie/irish-news/spitfire-paddy-the-battle-of-britains-youngest-air-ace-26878317.html
*http://www.rafhornchurch.thehumanjourney.net/pilot_pages/finucane.htm
*http://www.century-of-flight.net/Aviation%20history/WW2/aces/Brendan%20Eugene%20Finucane.htm
*http://www.bbm.org.uk/as-finucane.htm
Juan Bernat

**Juan Bernat Velasco** (s. 1. maaliskuuta 1993 Cullera, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa SD Eibaria ja on pelipaikaltaan vasen laitapuolustaja.

## Seurajoukkueura
Bernat on Valencian junioriakatemian kasvatti. Hän teki ensiesiintymisensä edustusjoukkueessa 27. elokuuta 2011 kauden avausottelussa Racing Santanderia vastaan. Hän pelasi kolmen kauden aikana 51 Primera Divisiónin ottelua, joissa teki yhden maalin. Eurooppa-liigassa hän pelasi 15 ottelua, joista 13 kaudella 2013–2014 Valencian edetessä välieriin.

7. heinäkuuta 2014 Bernat siirtyi viisivuotisella sopimuksella saksalaiseen Bayern Müncheniin. Hänestä maksettiin 11 miljoonan euron siirtokorvaus. Hän pelasi Bayernissa 76 bundesliigaottelua, ja teki kolme maalia. Mestarien liigan 25 ottelussa hän teki kaksi maalia. Hän voitti Saksan-mestaruuden 2015, 2016, 2017 ja 2018 sekä Saksan cupin 2016.

Vuonna 2018 Bernat siirtyi Ranskan mestarijoukkueeseen Paris Saint-Germainiin. Hän pelasi seurassa 89 Ligue 1:n ottelua ja teki kaksi maalia. Hän voitti Ranskan-mestaruuden 2019, 2020, 2022 ja 2023 sekä Ranskan cupin, liigacupin ja supercupin 2020. Mestarien liigassa hän pelasi kaudella 2019–2020 kymmenen ottelua, ja teki kaksi maalia. Hän oli avauskokoonpanossa myös tappiollisessa loppuottelussa Bayern Müncheniä vastaan.

Bernat pelasi kauden 2023–2024 lainalla portugalilaisseura Benficassa ja syyskauden 2024 lainalla Villarrealissa. Tammikuussa 2025 Bernat siirtyi Paris Saint-Germainista pysyvästi Villarrealiin. Bernat kuitenkin purki sopimuksensa Villarrealin kanssa alle kaksi viikkoa myöhemmin ja siirtyi saman sarjan Getafeen kauden loppuun ulottuvalla sopimuksella. Kevätkaudella 2025 hän pelasi Getafessa 14 Primera Divisiónin ottelua sekä yhden Copa del Reyn ottelun. Bernatin sopimus Getafen kanssa päättyi kesään 2025, eikä sitä jatkettu.

Helmikuussa 2026 Bernat teki sopimuksen Espanjan toiseksi korkeimmalla sarjatasolla pelaavan SD Eibarin kanssa. Sopimus ulottuu kesäkuun loppuun 2026 ja siihen sisältyy optio kaudesta 2026–2027.

## Maajoukkueura

Bernat pelasi useissa Espanjan juniorimaajoukkueissa. Hän pelasi kolme ottelua ja teki yhden maalin Espanjan saavuttaessa hopeaa alle 17-vuotiaiden EM-kilpailuissa 2010. Hän voitti alle 19-vuotiaiden Euroopan-mestaruuden vuonna 2012. Hän pelasi turnauksessa kolmessa ottelussa. Alle 20-vuotiaiden MM-kilpailuissa 2013 hän pelasi neljä ottelua.

Bernat pelasi Espanjan A-maajoukkueessa ensimmäisen kerran lokakuussa 2014 EM-karsintaottelussa Luxemburgia vastaan ja teki siinä ensimmäisen maaottelumaalinsa. Vuoden sisällä hän pelasi seitsemän maaottelua mutta palasi maajoukkueeseen 3,5 vuoden tauon jälkeen vasta maaliskuussa 2019 ja pelasi neljä EM-karsintaottelua tuona vuonna.

## Lähteet

## Aiheesta muualla

* Juan Bernatin tilastot BDFutbol-sivustolla
Planet Shining

**Planet Shining** on japanilaisen hip hop -yhtyeen m-flon ensimmäinen studioalbumi. Se julkaistiin 23. helmikuuta 2000.

m-flon perustivat DJ Taku ja MC Verbal vuonna 1998, minkä jälkeen yhtyeeseen liittyi laulaja Lisa. Yhtyeen levyttämät indie-singlet myytiin nopeasti loppuun, joten se päätyi solmimaan sopimuksen suuren levy-yhtiön Avex Traxin kanssa. m-flon ensimmäinen single ”The Tripod E.P.” julkaistiin vuonna 1999 ja pitkä studioalbumi *Planet Shining* pian sen jälkeen. Albumi menestyi hyvin ja nousi Oricon-listan kuudennelle sijalle.

Albumin 17 kappaleesta 6 on välisoittoja; albumi vie kuuntelijan matkalle vuoteen 2012 ”Global Astroliner” -avaruusaluksella. *Planet Shiningin* jälkeen m-flo on käyttänyt albumeillaan samankaltaista futuristista avaruusteemaa. Albumiin kuuluu myös viiden kappaleen bonus-CD. Albumin kappaleista julkaistiin myöhemmin remix-albumi *[[The Replacement Percussionists]]*.

Albumilta julkaistiin useita singlejä vuosina 1999 ja 2000: ”L.O.T. (Love or Truth)”, ”Chronopsychology”, ”Hands”, ”Come Back to Me” ja ”The Quantum EP”. Lisäksi kappale ”Been So Long” ja bonus-CD:n kappaleita oli julkaistu aiemmilla singleillä ”The Tripod E.P”. ja ”Mirrorball Satellite 2012”.

## Kappaleet

## Lähteet
Gold Dust

**Gold Dust** on yhdysvaltalaisen laulaja-lauluntekijä Tori Amosin albumi, joka julkaistiin 1. lokakuuta 2012. Albumi sisältää orkesterin kanssa levytettyjä uusia versioita Amosin vanhoista kappaleista. 

Amos esiintyy levyllä hollantilaisen Metropole Orkest -orkesterin kanssa. Orkesterisovitukset on tehnyt John Philip Shenale. Uudet sovitukset yhdistävät alternative- ja popmusiikkia klassisen musiikin vaikutteisiin. Amos oli julkaissut klassisen albumin *[[Night of Hunters]]* edellisenä vuonna. 

Albumilta julkaistiin 30. elokuuta promosinglenä kappale ”Flavor”, jolle tehtiin myös musiikkivideo. Kappaleesta tehty EDM-remix julkaistiin singlenä 4. joulukuuta. Se nousi nousi Yhdysvalloissa dance-kappaleiden listan ykköseksi.

## Kappaleet

## Arvostelut
* Metacritic: 68/100
* Allmusic: 
* The A.V. Club: C+
* Soundi: 

## Listasijoitukset

## Lähteet

## Aiheesta muualla
* Tori Amos - The Official Website
Nikolai Medtner

**Nikolai Karlovitš Medtner** (; 5. tammikuuta 1880 Moskova – 13. marraskuuta 1951 Lontoo) oli venäläinen säveltäjä. Hän oli musikaalisesta saksalaistaustaisesta suvusta. Hän sai varhaisen pianonsoiton opetuksensa äidiltään ja opiskeli lisäksi Moskovan konservatoriossa. Säveltäjänä hän oli pitkälti itseoppinut, mutta sai yksityisopetusta Sergei Tanejevilta. Medtner esiintyi pianistina, mutta sävelsi samalla ja toimi myös opetustehtävissä.

Medtner siirtyi Saksaan, josta hän palasi ensimmäisen maailmansodan alettua takaisin kotimaahansa. Hän meni vuonna 1919 naimisiin Anna Medtnerin (o.s. Bratenshi) kanssa. Vuonna 1921 pari sai luvan matkustaa ulkomaille ja suuntasi Saksaan. Medtner ja hänen vaimonsa eivät enää palanneet Venäjälle lukuun ottamatta kiertuetta vuonna 1927. Vuonna 1925 tehdyn Yhdysvaltain-kiertueen jälkeen Medtnerit asettuivat Pariisiin.

Medtnerin musiikki on harmonisesti seikkailevaa, mutta sille leimallista on myös romanttinen estetiikka, joka oli jo poissa muodista Pariisissa. Medtner kuitenkin saavutti suosiota Pohjois-Amerikassa ja erityisesti Englannissa, johon säveltäjä muutti vuonna 1935. Hän piti konsertteja vuoteen 1944, jolloin joutui lopettamaan sen terveyssyistä. Hän kuitenkin teki levytyksiä omasta pianomusiikistaan. Lisäksi hän levytti säveltämiään lauluja sopraano Elisabeth Schwarzkopfin kanssa. Medtner kuoli useiden sydänkohtausten jälkeen.

Medtnerin tuotantoon kuuluu kamarimusiikkia, toistasataa laulua ja runsaasti pianomusiikkia. Hänen kolme pianokonserttoaan ovat hänen ainoat teoksensa, joissa käytetään orkesteria.

## Lähteet

## Aiheesta muualla
* IMSLP: Ilmaisia nuotteja
Eila Tähtinen

**Eila Eine Suutarla** (o.s. **Tähtinen**, s. 23. tammikuuta 1931 Nokia) on suomalainen kilpauransa lopettanut koripalloilija. Tähtinen pelasi Suomen maajoukkueessa vuosien 1952 ja 1956 EM-kilpailuissa ja yhteensä 28 maaottelussa.

Tähtinen pelasi Suomen maajoukkueessa 28 ottelua 4,0 pisteen ottelukohtaisella keskiarvolla. Naisten maajoukkueen piste-ennätyksensä, kymmenen pistettä, hän teki vuonna 1957 valmistavassa maaottelussa Itä-Saksaa vastaan. Tähtinen edusti Suomea vuosien 1952 ja 1956 EM-kilpailuissa.

Tähtinen aloitti seurajoukkueuransa piirisarjassa Nokian Urheilijoissa mutta siirtyi pian, vuonna 1951, Tampereen Pyrintöön, jossa hän pelasi yhdeksän kauden ajan. Ammatiltaan Tähtinen oli röntgenhoitaja.

## Saavutukset
* EM-kilpailut: 11:s 1952 ja 1956
* Suomen mestaruus 1953, 1955, 1957 ja 1958
** SM-hopeaa 1956 ja 1959
** SM-pronssia 1954

## Lähteet
* 
* Eila Tähtinen baskethotel.com
* Maajoukkueprofiili  Suomen Koripalloliitto
* Pelaajaprofiili EM-kilpailuista fibaeurope.com 

### Viitteet
International Lesbian, Gay, Bisexual, Trans and Intersex Association

**International Lesbian, Gay, Bisexual, Trans and Intersex Association** (ILGA) on kansainvälisesti toimiva seksuaali- ja sukupuolivähemmistöjen oikeuksia ajava järjestö. Se perustettiin vuonna 1978 nimellä International Gay Association (IGA). ILGA:n korkein päättävä elin on vähintään kahden vuoden välein järjestettävä maailmankonferenssi. ILGA:an kuuluu maailmassa kaikkiaan yli 1&nbsp;200 järjestöä 125 maasta. Sillä on vuodesta 2011 ollut neuvoa-antava asema YK:n talous- ja sosiaalineuvostossa (ECOSOC). Status oli myönnetty jo aikaisemmin joillekin ILGAn alajärjestöille kuten Euroopan osasto ILGA-Europelle. Status oli tätä ennen pitkään evätty pedofiilien oikeuksien ajamisesta ilmenneen huolen vuoksi.

ILGAn suomalaiset jäsenjärjestöt ovat Seta, Sateenkaariperheet, Trasek, Helsingin seudun Seta, Oulun Seta, Pirkanmaan Seta ja Turun seudun Seta. Suomalainen Krister Karttunen on toiminut ILGAn hallituksen varajäsenenä 2015–2016.

## ILGA-Europe
Euroopan tasolla toimiva ILGA-Europe perustettiin vuonna 1996. ILGA-Europen hallituksessa ovat olleet suomalaiset Tiia Aarnipuu vuosina 2001–2004 ja Tanja Lehtoranta vuosina 2012–2013.

## Lähteet

## Aiheesta muualla
* ILGAn verkkosivut
* ILGA-Europen verkkosivut
Mustafa Çağrıcı

**Mustafa Çağrıcı** (s. 1950) on turkkilainen islamilainen johtaja. Hän on entinen Istanbulin mufti ja toimii islamilaisen teologian professorina. Hän oli paavi Benediktus XVI:n mukana tämän vieraillessa Sulttaani Ahmedin moskeijassa vuonna 2006. Hän tapasi myös Barack Obaman tämän Turkin-matkalla huhtikuussa 2009. Çağrıcı tukee maallista valtiota.

## Lähteet
Lähimuisti

**Lähimuisti** tarkoittaa vähän aikaa sitten tapahtuneiden asioiden muistamista ja niiden käsittelyä työmuistissa.

## Muistisairauden vaikutus

Lähimuistin heikkeneminen on muistisairauden alkuvaihe (Alzheimerin tauti). Lähimuistin heikentyessä aktiivisuus vähenee huomattavasti. Muistivaikeudet ilmenevät siten, että uuden oppiminen vaikeutuu ja unohtaminen lisääntyy. Vieraan ympäristön hahmottaminen vaikeutuu: esimerkiksi tulomatka unohtuu ja eksymiset lisääntyvät. Ahdistuneisuus, masennus ja ärtyisyys ovat yksilöllisiä. Uudet tilanteet pelottavat ja tehtävien suorittaminen on vaikeutunut. Keskittyminen, aloitekyky ja monimutkaisten asioiden ymmärtäminen heikkenee. Tässä vaiheessa monimutkaisten, älyllisiä kykyjä vaativien tehtävien suorittaminen ei onnistu.  Lähimuistin heikkenemisestä kärsivä henkilö voi asua kotona niin kauan kun selviää yksin tai saa säännöllistä apua.
## Lähteet
HMS Vixen (1900)

**HMS Vixen** oli Britannian kuninkaallisen laivaston Avon-luokan torpedovenehävittäjä.

## Valmistus

Alus tilattiin osana vuosien 1899-1900 laivasto-ohjelmaa Vickers Limitediltä Barrow-in-Furnessista, missä köli laskettiin 7. syyskuuta 1899 telakkanumerolla 278. Alus laskettiin vesille 29. maaliskuuta 1900 ja valmistui maaliskuussa 1902.

## Palvelus
Alus myytiin 17. maaliskuuta 1921 romutettavaksi.

## Lähteet
*
*
*
*

### Viitteet
Lintuvesiensuojeluohjelma

**Lintuvesiensuojeluohjelma** on Suomen valtion luonnonsuojeluohjelma, joka aloitettiin Kalevi Sorsan kolmannen hallituksen maa- ja metsätalousministeri Taisto Tähkämaan aikana 3. kesäkuuta 1982. Periaatepäätös asiasta tehtiin vuotta aikaisemmin 

Suojeluala käsittää 287 kohdetta, joilla on vesipinta-alaa 580 neliökilometriä ja maapinta-alaa 250 neliökilometriä, yhteensä 835 neliökilometriä. Lintuvesiensuojeluohjelman alueet sijaitsevat pääasiassa Etelä-Suomessa yksityisillä mailla. Jotkut lintuvesiensuojeluohjelmaan kuuluvat alueet voivat kuulua myös muihin luonnonsuojelualueisiin, kuten Natura 2000 -alueisiin.

Lintuvesien osalta suojelun tarve johtuu siitä, että monet vesilintujen elinalueet on otettu ihmisen käyttöön ja näin lintujen elintila on pienetynyt.

Verrattavissa olevista kansainvälisistä sopimuksista on esimerkki Kansainvälinen Ramsarin vesilintujen suojelusopimus, joka on peräisin vuodelta 1975.

## Lähteet
Diadem-luokka

**Diadem-luokka** oli Britannian kuninkaallisen laivaston panssarikansiristeilijäluokka, johon kuului kahdeksan 1890-luvulla valmistettua alusta.

## Alukset

## Lähteet

*

### Viitteet
Welly

**Welly** on kiinalainen painevalettujen pienoismalli- ja leluajoneuvojen valmistaja, joka aloitti toimintansa vuonna 1979.

Yhtiön tehtaat sijaitsevat Guangdongissa, Kiinassa ja työllistävät 3000 työntekijää. 1980-luvun alussa Welly valmisti pääosin kolmen tuuman kokoisia painevalettuja autoja (suunnilleen mittakaava 1:64). 4,75 tuuman pituisia (suunnilleen mittakaava 1:38) autoja se alkoi valmistaa myöhemmin saman vuosikymmenen aikana. 1990-luvulla yhtiö kehitti mittakaavan 1:24 kokoisia malleja ja sen jälkeen ajoneuvoja jopa mittakaavalla 1:18.

Welly valmistaa malleja mittakaavoilla 1:18, 1:24, 1:32, 1:38, 1:43, 1:60 ja 1:87. Se on lisensoinut ajoneuvomalleja 40 eri merkiltä, joihin kuuluu henkilöautoja, rekkoja, moottoripyöriä, maansiirtokoneita ja lentokoneita.

Welly on valmistanut myös erikokoisia radio-ohjattavia malleja, joihin sisältyy 1:32-mittakaavan painevalettuja autoja ja rekkoja sekä 1:12-mittakaavaisia muovisia RC-autoja.

## Lähteet
Tuomiojantie

**Tuomiojantie** on Raahen Pattijoelta Siikajoen Relletin ja Tuomiojan kylien kautta Ruukin taajamaan johtava yhdystie. Tie on numeroitu yhdystieksi 8121.

Tie lähtee Pattijoelta valtatieltä 8, ja päättyy Ruukin taajamassa seututielle 807. Tien ohi kulkevat Raahen ja Pohjanmaan radat. 

## Lähteet
Ensimmäinen tasavalta

**Ensimmäinen tasavalta** voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:

*Rooman ensimmäinen tasavalta eli Rooman tasavalta (509 eaa. – 27 eaa.)
*Puolan ensimmäinen tasavalta (1569–1795)
*Ranskan ensimmäinen tasavalta (1792–1804)
*Venezuelan ensimmäinen tasavalta (1811–1812)
*Kreikan ensimmäinen tasavalta (1822–1832)
*Espanjan ensimmäinen tasavalta (1873–1874)
*Brasilian  ensimmäinen tasavalta (1889–1930)
*Filippiinien ensimmäinen tasavalta (1899–1901)
*Portugalin ensimmäinen tasavalta (1910–1926)
*Armenian ensimmäinen  tasavalta (1918–1920)
*Unkarin ensimmäinen tasavalta (1918–1920)
*Tšekkoslovakian ensimmäinen tasavalta (1918–1938)
*Itävallan ensimmäinen tasavalta (1919–1934)
*Suomen ensimmäinen tasavalta, ajanjaksosta 1919–1944 Suomessa joskus käytetty nimi
*Slovakian ensimmäinen tasavalta (1939–1945)
*Italian ensimmäinen tasavalta, ajanjaksosta 1947–1992 joskus käytetty nimitys
*Korean ensimmäinen tasavalta (1948–1960)
*Malediivien ensimmäinen tasavalta (1952–1954)
*Vietnamin ensimmäinen tasavalta (1955–1963)
*Madagaskarin  ensimmäinen tasavalta (1958–1972)
*Ghanan ensimmäinen tasavalta (1960–1966)
*Nigerian ensimmäinen tasavalta (1963–1966)

## Katso myös
*Toinen tasavalta
*Kolmas tasavalta
*Neljäs tasavalta
*Viides tasavalta
Mandylion (albumi)

**Mandylion** on alankomaalaisen The Gathering -yhtyeen kolmas studioalbumi, joka julkaistiin vuonna 1995 Century Media Records -levy-yhtiön nimissä. Albumi on yhtyeen ensimmäinen, jossa laulaja Anneke van Giersbergen on mukana. Albumista on julkaistu myöhemmin vuonna 2005 erikoisversio, jossa on kaksi levyä. Lisälevy sisältää studioalbumin demonauhoituksia sekä alkuperäisalbumiin kuulumattomat demot ”Third Chance” ja ”Solar Glider”.

## Kappalelista

## Esiintyjät
* Anneke van Giersbergen – päävokalisti
* René Rutten – kitarat/huilu
* Jelmer Wiersma – kitarat
* Frank Boeijen – syntikka
* Hugo Prinsen Geerligs – basso
* Hans Rutten – rummut

## Lähteet
* Metal-archives 

## Aiheesta muualla
* 
*
HMS Devonshire (1904)

**HMS Devonshire** oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa. Se myytiin pian sodan päätyttyä romutettavaksi.

## Valmistus

Alus tilattiin osana vuosien 1901-1902 laivasto-ohjelmaa Chathamin telakalta, missä köli laskettiin 25. maaliskuuta 1902. Alus laskettiin vesille 30. huhtikuuta 1904 ja valmistui 24. elokuuta 1905. 

Aluksen propulsiojärjestelmänä oli viisitoista Niclausse-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Palvelukseen otettaessa alus liitettiin Kanaalin laivastoon ja vuodesta 1907 alkaen se palveli Atlantin ja Kotilaivastoissa. Kahden ensimmäisen sotavuoden aikana alus kuului Suureen laivastoon valvoen Pohjanmerta. Sodan lopun alus oli Atlantilla.

Alus myytiin romutettavaksi 9. toukokuuta 1921 Wardille.
 
## Lähteet
*
*
*

### Viitteet
Krymsk

**Krymsk** () on Venäjällä Krasnodarin aluepiirissä sijaitseva kaupunki. Kaupungin asukasluku oli vuoden 2010 väestönlaskennan mukaan 57 382.

Kaupungin pohjoispuolella sijaitsee Krymskin lentotukikohta.

## Heinäkuun 2012 tulvat

Vuoden 2012 heinäkuun 6.-7. päivinä Krasnodarin aluepiirin länsiosiin osui harvinaisen voimakkaita rankkasateita. Tämä synnytti myös äkkitulvia joihinkin jokiuomiin. Krymskin kaupunkiin äkkitulva iski 7. heinäkuuta kello kahden tienoilla aamuyöllä. Kaupungin lounaispuolisilta vuorilta alkunsa saavan, kaupungin keskustan läpi koilliseen Varnavinskojen tekoaltaaseen laskevan  Adagum-joen vedenpinta nousi jopa 7 metriä tavanomaista korkeammalle tasolle. Tässä luonnonkatastrofissa kuoli yli 150 kaupungin tai lähiseudun asukasta.

## Lähteet

## Aiheesta muualla
* Death Toll from S. Russia Floods Tops 70 (2012-07-07)   (rian.ru)
* Putin Arrives In Floods-Hit Krasnodar Region (2012-07-07)  (rian.ru)
* Criminal Probe Launched into Mass Deaths by Flooding in South Russia (2012-07-08)  (rian.ru)
* Due West: Political Aspects of Russian Floods (2012-07-11)  (rian.ru)
* Putin Arrives in Flood-Damaged Krymsk Again (2012-07-15)  (rian.ru)
* Journalist Claims Fired Over Krymsk Report - Paper (2012-07-23)  (rian.ru)
* Flood Town Authorities Falsified Emergency Order - Investigators  (2012-07-25)  (rian.ru)
* The Flood (documentary video)  (rt.com)
Luxorin verilöyly

**Luxorin verilöyly** tapahtui 17. marraskuuta 1997 Deir el-Bahrin arkeologisessa kohteessa Luxorin lähistöllä Egyptissä. Ääri-islamilaiset terroristit surmasivat neljä egyptiläistä ja 58 turistia, joista 35 Sveitsin kansalaista.

## Lähteet
Maire Tähtinen

**Maire Anna-Liisa Saikkonen** (o.s. **Tähtinen**, 24. lokakuuta 1926 Pohjois-Pirkkala – 22. syyskuuta 2022 Nokia) oli suomalainen koripalloilija. Tähtinen pelasi Suomen maajoukkueessa vuosina 1955–1958 14 ottelussa 0,4 pisteen keskiarvolla. Hän onnistui korinteossa yhteensä kolmessa maaottelussa.

Tähtinen aloitti koripallon pelaamisen piiritasolla Nokian Urheilijoissa, joka lopetti koripallon pelaamisen salipuutteen vuoksi. Tähtinen siirtyi Tampereen Pyrintöön, jossa pelasi vuodet 1952–1959 voittaen seitsemän SM-mitalia, joista neljä kultaista. Tähtinen työskenteli lastenhoitajana ja harrasti jazzbalettia.

## Saavutukset
* Suomen mestaruus 1953, 1955, 1957, 1958
** SM-hopeaa 1956, 1959
** SM-pronssia 1954

## Lähteet
* 
* Maire Tähtinen baskethotel.com
* Maajoukkueprofiili  Suomen Koripalloliitto

### Viitteet
HMS Antrim (1903)

**HMS Antrim** oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa. Se myytiin pian sodan päätyttyä romutettavaksi.

## Valmistus

Alus tilattiin osana vuosien 1901–1902 laivasto-ohjelmaa John Brown and Companyltä, missä köli laskettiin 27. elokuuta 1902. Alus laskettiin vesille 8. lokakuuta 1903 ja valmistui 23. kesäkuuta 1905. 

Aluksen voimanlähteenä oli seitsemäntoista Yarrow-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Ensimmäisen maailmansodan jälkeen alukselle asennettiin 1920 kokeellinen kaikuluotain ensimmäisenä kuninkaallisen laivaston aluksena.

Alus myytiin romutettavaksi 19. joulukuuta 1922 Hughes Bolkowille.
 
## Lähteet
*
*
*

### Viitteet
Silas Redd

**Silas Redd** (s. 1. maaliskuuta 1992 Norwalk, Connecticut) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Redd edusti lyhyellä ammattilaisurallaan NFL-liigan Washington Redskinsia ja pelasi ennen ammattilaisuraansa yliopistojalkapalloa Etelä-Kalifornian yliopiston joukkueessa, USC Trojansissa.

## Pelaajaura
### Ennen NFL:ää
Redd pelasi yliopistouransa kaksi ensimmäistä vuotta Pennsylvanian osavaltionyliopiston joukkueessa, Penn State Nittany Lionsissa. Hän siirtyi kaudeksi 2012 USC:hen, NCAA:n asetettua Penn Statelle lukuisia rangaistuksia entisen valmentajan Jerry Sanduskyn hyväksikäyttöskandaalin takia. 

Tavallisista siirroista poiketen Penn Statesta lähtevät pelaajat olivat välittömästi edustuskelpoisia uudessa joukkueessaan. Näin ollen Redd pystyi vahvistamaan USC:n entisestään vahvaa hyökkäystä, johon kuuluivat myös muun muassa pelinrakentaja Matt Barkley ja laitahyökkääjä Robert Woods. USC:n kaudesta muodostui kuitenkin pettymys, ja samoin Reddin urasta uudessa joukkueessaan.

### NFL-ura
Reddiä ei varattu vuoden 2014 , jonka jälkeen hän teki varaamattomana vapaana agenttina sopimuksen Washington Redskinsin kanssa. Hän teki kauden 2014 toisessa ottelussa uransa ensimmäisen touchdownin. Varamiehenä Redd sai kantaa palloa vain 16 kertaa tulokaskaudellaan ja eteni niillä yhteensä 75 jaardia.

Redd loukkasi polvensa kauden 2015 alla ja joutui olemaan sivussa koko kauden. Kauden aikana hän antoi positiivisen näytteen huumetestissä ja NFL langetti hänelle pelikiellon. Redskins vapautti Reddin sopimuksestaan heti pelikiellon päätyttyä joulukuussa 2016. Redd ei ole pelannut missään tämän jälkeen.

## Lähteet
HMS Argyll (1904)

**HMS Argyll** oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa tuhoutumiseensa saakka vuoteen 1915.

## Valmistus

Alus tilattiin osana vuosien 1901–1902 laivasto-ohjelmaa Scotts Shipbuilding and Engineering Companyltä, missä köli laskettiin 1. syyskuuta 1902. Alus laskettiin vesille 3. maaliskuuta 1904 ja valmistui joulukuussa 1905. 

Aluksen voimanlähteenä oli kuusitoista Babcock-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Palvelukseen otettaessa alus liitettiin Kanaalin laivaston 1. risteilijälaivueeseen. Se siirrettiin 5. risteilijälaivueen mukana Atlantin laivastoon vuonna 1909. Alus ajoi Plymouthin salmessa karille joulukuussa 1910. Alus saattoi 1911 kuninkaallisen jahdin *[[HMY Medina]]n* Intiaan Durbariin. Vuonna 1912 alus siirrettiin 3. risteilijälaivueeseen.

Ensimmäisen maailmansodan puhjetessa alus kuului Suureen laivastoon. Se valtasi saksalaisen kauppa-aluksen 6. elokuuta. Alus ajoi karille Bell Rockissa lähellä Dundeeta. Alueen majakka oli sammutettuna, jottei se auttaisi Saksan keisarikunnan laivaston sukellusveneitä.

## Lähteet
*
*
*

### Viitteet
Enemmistö (äänestys)

**Enemmistö** on mielipidetiedusteluun tai ryhmässä tapahtuvaan päätöksentekoon liittyvä käsite.

Enemmistöjä ovat:

* *Yksinkertainen enemmistö*, joka tarkoittaa yli puolta läsnä olevien antamista äänistä. Yleensä se liittyy jaa- ja ei-vaihtoehtoihin, joista toinen on voittanut. Yksinkertaisessa enemmistössä kannatusta on enemmän kuin toisella vaihtoehdolla, ja yhdenkin äänen ero riittää. Esimerkiksi Euroopan neuvostossa 15 jäsenmaata läsnä olevista 28:sta on yksinkertainen enemmistö.

* *Suhteellinen enemmistö*, joka tarkoittaa kaikkien äänioikeudellisten sijaan enemmistöä jonkin merkitsevän joukon sisällä, esimerkiksi kaikista kantansa ilmaisseista. Suhteellisen enemmistön eli suosituimman vaihtoehdon voi saavuttaa esimerkiksi 48 prosentilla kantansa ilmoittaneista.

* *Ehdoton enemmistö* tarkoittaa, että vaihtoehto on ylittänyt puolivälin, kun se on saanut taakseen yli puolet jäsenten äänistä eli enimmäisäänimäärästä kun kaikki ovat läsnä. Kyse on siis päätöksenteon rajasta, jota alemmalla kannatuksella päätöstä ei voida hyväksyä. Esimerkiksi Euroopan parlamentissa ehdoton enemmistö on 353 ääntä 705:stä.

* *[[Määräenemmistö]]* tarkoittaa, että vaihtoehto on saanut taakseen ennalta määritellyn osan äänistä, esimerkiksi 2/3 tai 5/6 äänistä. Määräenemmistö voidaan laskea joko läsnä olevista tai jäsenten äänistä eli enimmäisäänimäärästä kun kaikki ovat läsnä. Korkean määräenemmistön käytöllä halutaan varmistaa että tärkeimmissä asioissa ei tehdä harkitsemattomia päätöksiä, jolloin se muodostuu päätöksenteon rajaksi. Esimerkiksi Euroopan neuvostossa määräenemmistöksi on määritelty 55 prosenttia EU-maista.

* *Yksimielinen päätös* tarkoittaa, että kukaan päätöksentekoon osallistunut ei ilmoittanut kannattavansa mitään kilpailevaa vaihtoehtoa (tai äänestäneensä hylkäämisen puolesta). Esimerkiksi Euroopan unionissa yksimielinen päätös tarkoittaa sitä, että kaikki EU-jäsenmaat ovat olleet samaa mieltä.

Muut:

**[[Kaksoisenemmistö]]* tarkoittaa, että vaaditaan kahta enemmistöä erillisillä perusteilla. Euroopan unionin neuvoston yhteydessä on ollut esillä kaksoisenemmistömalli, joka vaatii päätöksen taakse 55 prosenttia jäsenmaista. Tämän lisäksi jäsenmaiden enemmistön tulee edustaa 65 prosenttia Euroopan unionin kansalaisista.

## Lähteet

## Aiheesta muualla
*The case for supermajority requirements in referendums. Matt Qvortrup, Leah Trueblood. International Journal of Constitutional Law, Volume 21, Issue 1, January 2023, Pages 187–204, https://doi.org/10.1093/icon/moad013. Published: 17 March 2023
Kaibitsyn piiri

**Kaibitsyn** eli **Qaybıçin piiri** (, tataariksi Кайбыч районы, *Qaybıç rayonı*) on paikallinen itsehallintoalue Tatarstanin tasavallassa Venäjällä. Vuonna 1991 perustetun piirin pinta-ala on 995,4 neliökilometriä ja asukkaita on 14&nbsp;866 henkeä (vuonna 2011)..

Piiriin kuuluu 17 maalaiskuntaa. Hallinnollinen keskus on Bolšije Kaibitsyn kylä. 

Asukkaista 67,7&nbsp;% on tataareja, 5,3&nbsp;% tšuvasseja ja 26,2&nbsp;% venäläisiä.

Pääelinkeino on maatalous, joka on erikoistunut viljakasvien viljelyyn sekä maidon ja lihan tuotantoon. Teollisuutta edustavat tiilitehdas, rehutehdas, meijeri ja leipomo.

Paikallislehtenä ilmestyy tataarin- ja venäjänkielinen *Qaybıç tañnarı – Kajbitskije zori*.

## Lähteet

## Aiheesta muualla
* Qaybıçin piirin sivusto
Orvokki Kuortti

**Orvokki Kuortti** (o.s. **Rudanko**; 11. heinäkuuta 1932 Kokemäki – 19. syyskuuta 2020 Espoo) oli suomalainen lentokapteeni, joka hankki ensimmäisenä naisena Suomessa muun muassa lennonopettajan, helikopterilentäjän ja mittarilentäjän pätevyyden.

Kuorttia pidetään suomalaisen naislentotoiminnan keskeisenä edelläkävijänä. Hän lensi yksimoottorisilla koneilla viiteen maanosaan ja takaisin sekä ylitti yksimoottorisilla koneilla Atlantin ilma-aluksen päällikkönä 17 kertaa, joista yksin yhdeksän kertaa.

Kuortti opiskeli yliopistossa muun muassa matematiikkaa, fysiikkaa, kemiaa ja meteorologiaa sekä teki teknisiä käännöstöitä kotiäitinä toimimisen ohessa. Haave lentämisestä syntyi jo varhain, mutta koulutukseen hakeutuminen oli naisille tuolloin vaikeaa muun muassa vaatimuksena olleen asevelvollisuuden suorittamisen takia. 36-vuotiaana Kuortti hakeutui Malmin lentoaseman lentokouluun ja sai lentolupakirjan joulukuussa 1968. Jo seuraavana vuonna hän oli nopein naislentäjä England–Australia Air Racessa. 

Vuoden 1971 Lon­don Vic­to­ria Air­ways -kil­pai­lus­sa Kuortti ja kakkospilotti Eira Kuorinka (nyk. Standertskjöld) ylittivät ensimmäisinä suomalaisnaisina Atlantin Piper Cherokee Arrow -lentokoneella. Ensimmäisenä suomalaisena Kuortti oli mukana Paris Air Shown näytöslentäjänä vuonna 1973.

Pakkolaskusta myrskyiseen Pohjois-Atlanttiin Kuortti selviytyi yksinlennollaan vuonna 1977, kun nelipaikkaisen Lake Buccaneer -koneen moottori sammui ja polttoainetta alkoi valua mereen. Hän pelastui paitsi taitavan laskeutumisensa myös islantilaisesta tukikohdastaan apuun ehtineiden yhdysvaltalaissotilaiden ansiosta. 

Kuortti oli aktiivisesti mukana kansainvälisessä järjestötoiminnassa, muun muassa naispuolisten helikopteripilottien Whirly Girls -järjestön johtajistossa ja Euroopan naislentäjien liiton puheenjohtajana. Yhtenä yhdeksästä suomalaisesta naislentäjästä hän oli mukana perustamassa kansainvälisen naislentäjäjärjestön Suomen osastoa (The Ninety-Nines Inc. International Women Pilots Finnish Section ry) vuonna 1969. Hän toimi osaston puheenjohtajana vuosina 1980–1993.

Viimeistä kertaa lentokoneen ohjaimissa Kuortti oli yli 60-vuotiaana 1997. Vuonna 1983 tasavallan presidentti Mauno Koivisto myönsi Kuortille lentokapteenin arvonimen. Ilmailumuseoyhdistyksen kunniajäseneksi hänet nimitettiin 2007.

Suomen Ilmailuliiton moottorilentotoimikunta jakaa Orvokki Kuortti -kiertopalkintoa merkittävistä matkalentosuorituksista.

Kuortin ensimmäinen oma kone, Piper PA-28R-180 Cherokee Arrow OH-PJN, on Suomen ilmailumuseossa.

## Lähteet

## Kirjallisuutta
* 

## Aiheesta muualla
*
Trumpettipuuhappo

**Trumpettipuuhappo** (eng. *Catalpic acid*) on konjugoitunut monityydyttymätön rasvahappo. Yhdiste on saanut nimensä trumpettipuun (*Catalpa*) mukaan. Yhdistettä esiintyy runsaasti (40 %) kasvien *[[Catalpa ovalta]]* ja *[[Catalpa bignonioides]]* siemenissä.

## Lähteet

## Aiheesta muualla
* Eleostearic acid
Virilisaatio

**Virilisaatio** *(virilisatio, virilisoituminen*) on lääketieteellinen termi, joka tarkoittaa naisen miesmäistymistä sekä miehen sukupuolitunnusmerkkien kehittymistä naiselle. Virilisaation aiheuttaa naisilla liiallinen androgeenituotanto.

Myös miesten kohdalla voidaan puhua virilisaatiosta mieshormonien aiheuttaessa puberteetin.
Neljäs tasavalta

**Neljäs tasavalta** voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:

*Ranskan neljäs tasavalta (1946–1958)
*”Tšekkoslovakian neljäs tasavalta” eli Tšekkoslovakian sosialistinen tasavalta (1948–1990)
*Korean neljäs tasavalta (1972–1979)
*Filippiinien neljäs tasavalta (1972–1986)
*Ghanan neljäs tasavalta (vuodesta 1993)
*Nigerian neljäs tasavalta (vuodesta 1999)

## Katso myös
*Toinen tasavalta
*Kolmas tasavalta
*Ensimmäinen tasavalta
*Viides tasavalta
Luettelo sarjakuva-albumisarjoista

__NOTOC__
Tämä on **luettelo [[sarjakuva-albumi]]sarjoina** julkaistuista **sarjakuvista**. Mukaan ei ole lueteltu strippisarjakuvien kokoelmia.

----
# A B C D E F G H I J K L M N O P Q R S T U V W X Y Z Å Ä Ö
----

## #
*4 ässää

## A
*Ahmed Ahne
*Adele Blanc-Secin uskomattomat seikkailut
*Alack Sinner
*Alain Chevallier (Timo Mäki)
*Aleks Revel
*Alix
*Anabasis
*Anu ja Antti
*Aristokraatit
*Asterix seikkailee
*Autopartio 525

## B
*Barelli
*Barbarella
*Basil & Victoria
*Berliini
*Bernard Prince
*Biggles
*Blacksad
*Blaken ja Mortimerin seikkailut
*Blast
*Blueberry
*Bob Morane
*Brendon
*Bruce J. Hawker
*Bruno Brazil

## C
*Clifton
*Comanche
*Corto Maltese
*Coyote

## D
*Dampyr
*Demian
*Digedagit
*Druuna
*Dylan Dog

## E
*Eva ja Adam

## F
*FC HutiVaara
*Filemon
*Friikkilän pojat

## H
*Haikaralaivue (Ilmojen haukat, Michel ja Ernest seikkailevat, Ässälentäjät)
*Halo Jones
*Historian suuret seikkailut
*Huuhkaja
*Hämärän matkamiehet
*Hölmöläistarinoita

## I
*Incal
*Iso Knut

## J
*Jeanin elämää
*Jeremiah
*Jerome K. Bloche
*Jerry Corneliuksen ilmatiivis autotalli
*Joe Bar Team
*Johannes ja Pirkale
*Joonatan Pistooli
*Judas
*Judge Anderson
*Judge Dredd
*Julius Corentin Aqfaq, unien vanki
*Jussi Jäniksen ihmeelliset seikkailut

## K
*Kaappari
*Kadonneiden nummien valitus
*Kapteeni Cousteaun seikkailuja
*Kaspar Keskiyö
*Ken Parker
*Kid Paddle
*King Kong
*Kuusi kaverusta

## L
*Largo Winch
*Lordin sarjakuvat
*Lucky Luke

## M
*Maalari ja merirosvo
*Maattoman Juanin matkat
*Marsupilami
*Maus
*Maigret
*Marinen seikkailut
*Mimu
*Minerva
*Morgan Kane
*Muppelo (Cubitus, Pom Pom)
*Mysteeripartio

## N
*Natasha
*Nemesis
*Nikke Ruori (Pete Piraatti)
*Nyrok City

## O
*Olipa kerran Ranskassa
*Oni Kudaki

## P
*Peter Pank
*Pieniä voittoja
*Piko ja Fantasio
*Pin-up
*Praedor
*Professori Anni Isotalon tutkimuksia
*Punanahka

## Q
*Quick & Flupke (Kuikka ja Vili)

## R
*Raatelijat
*Rabbin katti
*Rantanplan
*Riku Oksa
*Ritari Ardent
*Ritari Retee
*Rubiini

## S
*Sammy Day
*Sankarisissit
*Scott Pilgrim
*Seikkailujen mies
*Semicin sarjakirja
*Sillage
*Slaine
*Smurffit

## T
*Tappaja
*Tarkastaja Ankardo
*Teräsnyrkki
*Thorgal
*Tim ja Tom
*Timo Tiikeri
*Tintin seikkailut
*Titeuf
*Toisen maailmansodan kohtalonhetket sarjakuvina

## U
*Umpah-pah

## V
*Valerian ja Laureline (Avaruusagentti Valerianin seikkailuja)
*Valhalla
*Valkoinen tiikeri
*Vanhat herrat
*Vauhdikasta villiä länttä!
*Veikko, Tette ja Jykke
*Vili & Bill
*Violine

## W
*West - valkoinen intiaani
*Winnetou

## X
*XIII

## Y
*Yakari
*Yoko Tsuno

## Z
*Zagor

## Ä
*Älli ja Tälli
Taarausko

**Taarausko** () on virolainen uuspakanallinen uskonto. Se luotiin virolaisten aikanaan harjoittaman uskon mukaiseksi suullisen perinteen pohjalta. Taarausko kehitettiin Viron ensimmäisen tasavallan aikana, kiellettiin Neuvostoliitossa ja aloitettiin jälleen uudelleen Viron itsenäistyttyä uudestaan.

Vuonna 2014 julkaistun kyselyn perusteella puolet virolaisista piti taarainuskoa virolaisten alkuperäisenä uskontona.

## Historia
Nimitys Taara esiintyy Henrikin Liivinmaan kronikassa. Kronikan mukaan saarenmaalaiset pyysivät apua jumalilta huutamalla *Tarapita*, jonka on tulkittu tarkoittavan suomeksi 'Taara avita' eli 'Taara auta'. Taarausko perustettiin kuitenkin vasta pitkään Viron käänyttämisen jälkeen 1900-luvulla. Sen loi joukko yliopistoissa koulutettuja virolaisia vuonna 1928. Alkuperäinen taarausko sisälsi kuitenkin melko vähän pakanallisia piirteitä, sillä niitä pidettiin barbaarisina. Esimerkiksi pakanallista runonlaulantaa ei harjoitettu, vaan tuolloin taarauskoiset esittivät mieluummin kirkkotyylisiä kuorolauluja. Uutta uskontoa varten luotiin kokonaan uutta käsitteistöä, kuten pappeihin viittaavat sanat *hiislar* ja *asko*, joilla oli alun perin muita merkityksiä. Uskonnollisena merkkinä käytettyä mitalia kutsuttiin nimellä* tõlet*. Ensimmäinen taarauskoisten järjestö *Tallinna Hiis* perustettiin vuonna 1933, ja taarauskoisten määrä oli vuoteen 1940 mennessä noussut useisiin tuhansiin. Toisessa maailmansodassa taarauskoisuuden kielsivät sekä neuvostoliittolaiset että saksalaiset miehittäjät. Taarausko käytännössä hävisi Virosta, mutta se säilyi Virosta pakolaisiksi lähteneiden joukossa etenkin Ruotsissa.

Vuoden 2002 väestönlaskennan mukaan taarauskon ja toisen uuspakanallisen uskonnon vironuskon harjoittajia oli yhteensä 1&nbsp;058. Uuspakanallisia uskontoja katsotaan nykyisin Virossa hyvin suopeasti, ja vuonna 2002 tehdyn kyselyn mukaan 11&nbsp;% vastaajista piti taara- ja vironuskoa annetuista vaihtoehdoista parhaina. Taarausko on nykyisin osa Maavalla Kodaa. Halu suojella luontoa ja historiallisesti merkittäviä kohteita ovat edistäneet myönteisen kuvan luomisessa taaranuskosta. 

Vuoden 2011 väestönlaskennassa taarauskoisia yli 15-vuotiaita oli 1&nbsp;047 ja maa- eli vironuskoisia 1&nbsp;925.

## Lähteet
HMS Carnarvon

**HMS Carnarvon** oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa.

## Valmistus

Alus tilattiin osana vuosien 1901-1902 laivasto-ohjelmaa William Beardmore and Companyltä, missä köli laskettiin 1. lokakuuta 1902. Alus laskettiin vesille 7. lokakuuta 1903 ja valmistui 29. toukokuuta 1905. 

Aluksen voimanlähteenä oli seitsemäntoista Niclausse-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Palvelukseen otettaessa alus liitettiin Välimeren laivaston 3. risteilijälaivueeseen, josta se siirrettiin maaliskuussa 1907 Atlantin laivaston 2. risteilijälaivueeseen. Se siirrettiin huhtikuussa 1909 Kotilaivaston 3. risteilijäviirikköön ja edelleen maaliskuussa 1912 Devonportiin sijoitettuun 2. laivastoon.

Ensimmäisen maailmansodan puhjetessa alus sijoitettiin 5. risteilijälaivueen lippulaivaksi. Se siirrettiin elokuun alussa Kap Verdeen ja alus valtasi 23. elokuuta 1914 saksalaisen kauppalaivan *SS Professor Woermannin*. Lokakuussa 1914 alus siirrettiin Montevideoon ja se oli 8. joulukuuta risteilijöiden johtoaluksena Falklandinsaarten taistelussa. Maaliskuussa 1915 Rio de Janeirosta telakalta palattuaan alus jatkoi palvelustaan Pohjois-Amerikan ja Länsi-Intian laivastoasemalla aina marraskuuhun 1918.

Alus sijoitettiin 1919 kadettien koululaivana, missä tehtävässä se palveli aina romuttamiseensa saakka. Alus myytiin 8. marraskuuta 1921 romutettavaksi.

## Lähteet
*
*
*
*

### Viitteet
HMS Hampshire (1903)

**HMS Hampshire** oli Britannian kuninkaallisen laivaston Devonshire-luokan panssariristeilijä ensimmäisessä maailmansodassa.

## Valmistus

Alus tilattiin vuosien 1901-1902 laivasto-ohjelmassa Armstrong Whitworthilta Elswickin telakalta, missä köli laskettiin 1. syyskuuta 1902 telakkanumerolla 734. Se laskettiin vesille 24. syyskuuta 1903 ja valmistui 15. heinäkuuta 1905. 

Aluksen voimanlähteenä oli 17 Yarrow-kattilaa kytkettynä R. & W. Hawthorn Leslien toimittamaan kaksiakseliseen, nelisylinteriseen, kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Alus osallistui Skagerrakin taisteluun. Joitakin päiviä taistelun jälkeen alus lähti Kuolan niemimaalle kuljettaen lordi Herbert Kitcheneriä. Se upposi 5. kesäkuuta 1916 Orkneysaarten länsipuolella osuttuaan miinaan, jolloin Kitchener esikuntineen hukkui samoin kuin suuri määrä miehistön jäseniä.

## Lähteet
*
*
*

### Viitteet
HMS Roxburgh

**HMS Roxburgh** oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa.

## Valmistus

Alus tilattiin osana vuosien 1901-1902 laivasto-ohjelmaa London and Glasgowilta Glasgowista, missä köli laskettiin 13. kesäkuuta 1902. Alus laskettiin vesille 19. tammikuuta 1904 ja valmistui 5. syyskuuta 1905. 

Aluksen voimanlähteenä oli seitsemäntoista Durr-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1&nbsp;950 tonnia.

## Palvelus
Palvelukseen otettaessa alus liitettiin Kanaalin laivastoon. Se palveli ensimmäisessä maailmansodassa, minkä päätyttyä alus myytiin romutettavaksi 1921 Stanleelle, joka myi sen edelleen 8. marraskuuta Saksaan.

## Lähteet
*
*
*
*

### Viitteet